Pico Duarte

Pico Duarte (3 101 m n. m.) je najvyšší vrch Dominikánskej republiky a všetkých karibských ostrovov nachádzajúci sa v pohorí Centrálne Kordillery na ostrove Haiti. Leží na území Dominikánskej republiky v provincii San Juan. Ostrov Haiti je v poradí svetových ostrovov podľa najvyššieho bodu na šestnástom mieste.LAC Geographic Dostupné online  

Na vrchol ako prvý vyšiel v roku 1851 Sir Robert Hermann Schomburgk, britský konzul v Dominikánskej republike. Vrch je pomenovaný podľa Juana Pabla Duarteho, bojovníka za dominikánsku nezávislosť, ktorého busta sa nachádza na vrchole. Za vlády Rafaela Trujilla niesol názov Pico Trujillo.The New York Times Style Magazine Dostupné online Vrch má dva vrcholy – Pelona Grande a Pelona Chica. V okolí vrchu bol vyhlásený národný park Josého Armanda Bermúdeza, kde rastie endemický druh borovice Pinus occidentalis. Pramenia tu rieky Yaque del Norte a Yaque del Sur.

 Referencie 

 Iné projekty 

 Zdroj 

Kategória:Vrchy v Dominikánskej republike
Kategória:Trojtisícovky v Severnej Amerike
Kategória:Eponymické termíny v geografii